《过东昌访前贰守郝公适公生辰赋此为寿郝在松职专治水守廉奉公今不易得也四月二十一日》
明代·顾清

别驾当年治五茸，苞苴无迹稻田丰。每从父老歌遗爱，何意轩田拜下风。

鹤骨未嫌金带重，凤雏还拟碧霄翀。葵花榴萼知人意，相及生辰满眼红。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。